OPĆINA PRIBISLAVEC - SUFINANCIRANJE DRUGIH OBRAZOVNIH MATERIJALA

Općina Pribislavec, u školskoj godini 2026./2027. sufinancirat će druge obrazovne materijale za učenike osnovnih i srednjih škola s prebivalištem na području Općine Pribislavec.

Spomenuto se odnosi na bilježnice, radne bilježnice i zbirke zadataka za obvezne i izborne nastavne predmete, likovne mape, geografski atlas za osnovnu školu, radni materijal za izvođenje vježbi i praktičnog rada za nastavu tehničke kulture i drugi materijali potrebni za sudjelovanje u sustavu obrazovanja.

Roditelji (skrbnici) učenika osnovnih škola ostvaruju pravo na sufinanciranje drugih obrazovnih materijala u iznosu do 50,00 eura, a roditelji (skrbnici) učenika srednjih škola u iznosu do 75,00 eura. 

Spomenuto pravo ne ostvaruju roditelji (skrbnici) učenika kojima će se drugi obrazovni materijali sufinancirati ili financirati po drugoj osnovi.
Roditelji (skrbnici) učenika kojima će se drugi obrazovni materijali djelomično financirati odnosno sufinancirati po nekoj drugoj osnovi ostvaruju pravo da im se iz proračuna Općine Pribislavec sufinancira preostali dio troškova do prije navedenog iznosa.

Ukoliko je roditelj (skrbnik) za nabavu drugih obrazovnih materijala utrošio manji iznos od prije navedenog iznosa, roditeljima (skrbnicima) će biti isplaćen utvrđeni umanjeni iznos.

Pravo na sufinanciranje ostvaruje se putem podnošenja zahtjeva, a prilog te sastavni dio obrasca zahtjeva su:
	- preslika osobne iskaznice učenika i jednog roditelja (skrbnika) koji podnosi zahtjev,
	- potvrda o upisu učenika u osnovnu ili srednju školu, 
	- račun o kupovini drugih obrazovnih materijala.

[bookmark: _Hlk209008249]Zahtjev s prilozima podnosi se isključivo u pisanom obliku, osobno ili poštom, u zatvorenoj kuverti, na adresu Općine Pribislavec, Braće Radića 47, Pribislavec, 40000 Čakovec.
[bookmark: _Hlk209008270][bookmark: _GoBack]Navedenu dokumentaciju potrebno je dostaviti najkasnije do 12. 10. 2026. godine.

Isplata sredstava vršiti će se nakon provjere zahtjeva i priložene dokumentacije, a sukladno iskorištenosti proračunskih sredstava.



